

REPUBLIKA HRVATSKA

PRIMORSKO-GORANSKA ŽUPANIJA

 **G R A D O P A T I J A**

Upravni odjel za financije i društvene djelatnosti

Upravni odjel za komunalni sustav, prostorno planiranje i zaštitu okoliša

Upravni odjel za strateški razvoj, europske fondove i gospodarstvo

****

KLASA: 112-01/22-01/37

URBROJ: 2170-12-04/01-22-2

Opatija, 14.11.2022. g.

Pročelnica Upravnog odjela za financije i društvene djelatnosti Grada Opatije, pročelnik Upravnog odjela za komunalni sustav, prostorno planiranje i zaštitu okoliša Grada Opatije i privremena pročelnica Upravnog odjela za strateški razvoj, europske fondove i gospodarstvo Grada Opatije, na temelju članka 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 4/18, 96/18 i 112/19– u nastavku teksta: ZSN), raspisuju

**NATJEČAJ**

 **za prijam u službu**

u Grad Opatiju na neodređeno vrijeme, uz probni rad od tri mjeseca, i to:

1. u Upravni odjel za financije i društvene djelatnosti, na radno mjesto **viši stručni suradnik za proračun i računovodstvo** (1 izvršitelj- m/ž)
2. u Upravni odjel za komunalni sustav, prostorno planiranje i zaštitu okoliša, na radno mjesto:

a) **savjetnik za investicije** (1 izvršitelj- m/ž)

b) **referent- komunalno- prometni redar** (2izvršitelja- m/ž)

1. u Upravni odjel za strateški razvoj, europske fondove i gospodarstvo, na radno mjesto:
2. **viši stručni suradnik za gospodarstvo** (1 izvršitelj- m/ž)
3. **viši referent za informatičku podršku** (1 izvršitelj- m/ž)

Kandidati moraju ispunjavati opće uvjete za prijam u službu, propisane u članku 12. ZSN-a, te sljedeće posebne uvjete:

1. za radno mjesto viši stručni suradnik za proračun i računovodstvo:

– magistar struke ili stručni specijalist ekonomske struke

– najmanje jedna godina radnog iskustva na odgovarajućim poslovima

– položen državni ispit

– stečen certifikat o poznavanju rada na računalu koji se priznaje u zemljama Europske unije

1. a) za radno mjesto savjetnik za investicije:

– magistar struke ili stručni specijalist građevinske ili arhitektonske struke

– najmanje tri godine radnog iskustva na odgovarajućim poslovima

– položen državni ispit

– stečen certifikat o poznavanju rada na računalu koji se priznaje u zemljama Europske unije

b) za radno mjesto referent- komunalno- prometni redar:

– srednja stručna sprema u četverogodišnjem trajanju

– najmanje jedna godina radnog iskustva na odgovarajućim poslovima

– zdravstvena sposobnost za obavljanje poslova prometnog redara

– završen program osposobljavanja za obavljanje poslova prometnog redara

– položen vozački ispit B kategorije

– položen državni ispit

– stečen certifikat o poznavanju rada na računalu koji se priznaje u zemljama Europske unije

1. a) za radno mjesto viši stručni suradnik za gospodarstvo:

– magistar struke ili stručni specijalist ekonomske ili pravne struke

– najmanje jedna godina radnog iskustva na odgovarajućim poslovima

– položen državni ispit

– stečen certifikat o poznavanju rada na računalu koji se priznaje u zemljama Europske unije

b) za radno mjesto viši referent za informatičku podršku:

– sveučilišni prvostupnik ili stručni prvostupnik tehničke (područje komunikacija ili informatike) ili informatičke struke

– najmanje jedna godina radnog iskustva na odgovarajućim poslovima

– položen državni ispit

– stečen certifikat o poznavanju rada na računalu koji se priznaje u zemljama Europske unije

Uvjet stručnog znanja (stupnja obrazovanja) ispunjava i osoba koja je prema ranijim propisima stekla visoku stručnu spremu tražene struke (radno mjesto pod brojem I., II. a i III. a) ili višu stručnu spremu tražene struke (radno mjesto pod brojem III. b).

Za prijam u službu osobe koja je strani državljanin ili osobe bez državljanstva, osim ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.

Za dokumentaciju na stranom jeziku potrebno je dostaviti ovjereni prijevod.

Radno iskustvo na odgovarajućim poslovima definirano je člankom 13. ZSN-a.

Osoba koja ima potrebno radno iskustvo na odgovarajućim poslovima, a nema položen državni ispit, može biti primljena u službu, pod uvjetom da ispit položi u roku od godine dana od prijma u službu (**izuzev** radnog mjesta pod brojem II. b- referent- komunalno- prometni redar, za koje ne postoji mogućnost naknadnog polaganja državnog ispita).

Osoba koja nema certifikat o poznavanju rada na računalu koji se priznaje u zemljama Europske unije može biti primljena u službu, pod uvjetom da certifikat stekne u roku od 12 mjeseci od dana prijma.

U službu ne može biti primljena osoba za čiji prijam postoje zapreke iz članka 15. i članka 16. ZSN-a.

Prijavi na natječaj potrebno je priložiti sljedeće:

– životopis,

– dokaz o hrvatskom državljanstvu (preslik osobne iskaznice, vojne iskaznice, putovnice ili domovnice),

– preslik diplome/svjedodžbe kojom se potvrđuje ispunjavanje uvjeta stupnja obrazovanja (stručne spreme) i struke određenih ovim natječajem,

– vlastoručno potpisanu izjavu da za prijam u službu ne postoje zapreke iz članka 15. i članka 16. ZSN-a (izjavu nije potrebno ovjeravati),

– elektronički zapis ili preslik uvjerenja da se protiv podnositelja ne vodi kazneni postupak, ne starije od tri mjeseca računajući od dana objave natječaja u "Narodnim novinama",

– dokaz o radnom iskustvu ostvarenom na poslovima odgovarajuće stručne spreme i struke, i to:

1. e- radna knjižica ili preslik potvrde o radnopravnom statusu, i

2. preslik potvrde poslodavca iz koje je vidljivo na kojim je poslovima kandidat radio ili preslik rješenja o rasporedu ili preslik ugovora o radu i dr.,

– preslik certifikata o poznavanju rada na računalu koji se priznaje u zemljama Europske unije, ako ga je podnositelj prijave stekao,

– preslik dokaza o položenome državnom ispitu obavezan je za prijavu na radno mjesto pod brojem II. b- referent- komunalno- prometni redar, dok za druga radna mjesta navedena u ovom natječaju podnositelj prijave prilaže dokaz ukoliko je državni ispit položio,

– za prijavu na radno mjesto pod brojem II. b- referent- komunalno- prometni redar preslik dokaza:

1. o položenome vozačkom ispitu B kategorije, i
2. o zdravstvenoj sposobnosti za obavljanje poslova prometnog redara, i
3. o završenome programu osposobljavanja za obavljanje poslova prometnog redara.

 U prijavi na javni natječaj navode se osobni podaci podnositelja prijave (ime i prezime, adresa stanovanja, broj telefona, odnosno mobitela, e-mail adresa) i **naziv radnog mjesta na koje se prijavljuje**. Ako se osoba prijavljuje na više radnih mjesta, može podnijeti jednu prijavu **s naznakom naziva radnih mjesta na koje se prijavljuje**. Prijavu je potrebno vlastoručno potpisati.

Uredna prijava je ona prijava koja sadrži sve podatke i priloge navedene u natječaju.

Dopunu prijavi moguće je podnijeti zaključno do dana isteka natječajnog roka.

Za ocjenu ispunjavaju li podnositelji prijave uvjete naznačene u natječaju, mjerodavan je posljednji dan roka za podnošenje prijava na natječaj.

Kandidat koji ima pravo prednosti kod prijma u službu prema posebnom zakonu- Zakon o hrvatskim braniteljima iz Domovinskog rata i članovima njihovih obitelji ("Narodne novine" broj 121/17, 98/19 i 84/21), Zakon o zaštiti vojnih i civilnih invalida rata ("Narodne novine" broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), Zakon o civilnim stradalnicima iz Domovinskog rata ("Narodne novine" broj 84/21) i Zakon o profesionalnoj rehabilitaciji i zapošljavanju osoba s invaliditetom ("Narodne novine" broj 157/13, 152/14, 39/18 i 32/20), dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta sukladno posebnom zakonu na koji se poziva. Pravo prednosti pri zapošljavanju ostvaruje se pod uvjetima koje propisuje posebni zakon.

Prilikom pozivanja na pravo prednosti kod prijma u službu prema posebnom zakonu, kada pravo prednosti ovisi o načinu prestanka radnog odnosa kod posljednjeg poslodavca (primjerice: da radni odnos nije prestao krivnjom radnika), potrebno je dostaviti preslik dokaza o načinu prestanka prethodnog radnog odnosa.

Kandidat koji ima pravo prednosti kod zapošljavanja prema Zakonu o hrvatskim braniteljima iz Domovinskog rata i članovima njihovih obitelji, da bi ostvario pravo prednosti pri zapošljavanju pod jednakim uvjetima, dužan je uz prijavu na natječaj priložiti i dokaze navedene na internetskoj stranici Ministarstva hrvatskih branitelja, na poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji ima pravo prednosti kod zapošljavanja prema Zakonu o civilnim stradalnicima iz Domovinskog rata, da bi ostvario pravo prednosti pri zapošljavanju pod jednakim uvjetima, dužan je uz prijavu na natječaj priložiti i dokaze navedene na internetskoj stranici Ministarstva hrvatskih branitelja, na poveznici:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osoba koja nije podnijela pravodobnu i urednu prijavu ili ne ispunjava formalne uvjete, ne smatra se kandidatom prijavljenim na natječaj. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na natječaj. Osoba nema pravo podnošenja pravnog lijeka protiv te obavijesti.

Natječajni postupak obuhvaća obaveznu provjeru znanja i sposobnosti kandidata pisanim testiranjem i intervjuom. Na prethodnu provjeru mogu pristupiti samo kandidati koji ispunjavaju formalne uvjete iz natječaja.

Na mrežnoj stranici Grada Opatije (www.opatija.hr) dostupan je opis poslova te podaci o plaći radnog mjesta koje se popunjava, kao i podaci o prethodnoj provjeri znanja i sposobnosti kandidata te ostale informacije o natječajnom postupku. Na navedenoj mrežnoj stranici te na oglasnoj ploči Grada Opatije bit će objavljeno vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Smatra se da je kandidat koji nije pristupio prethodnoj provjeri znanja povukao prijavu na natječaj.

Prijave na natječaj podnose se na adresu: Grad Opatija, Povjerenstvo za provedbu natječaja (**s naznakom naziva radnog mjesta**), Maršala Tita 3, 51410 Opatija, u roku od 15 dana od dana objave natječaja u "Narodnim novinama". Prijave se mogu dostaviti i osobno u pisarnicu Grada Opatije, M. Tita 3, 51410 Opatija u zatvorenoj koverti.

O rezultatima natječaja kandidati će biti obaviješteni u roku od 60 dana od dana isteka roka za podnošenje prijava.

Nakon izvršnosti rješenja o prijmu u službu, kandidatima koji ne budu primljeni, putem pošte će biti vraćena dokumentacija priložena prijavi.

 PROČELNICI

 Tamara Sergo, dipl. oec., v.r.

 Filip Vlah, mag. iur., univ. spec. crim., v.r.

 PRIVREMENA PROČELNICA

Mr. sc. Biserka Čerina Barić, dipl. oec., v.r.